# **Naši žiaci získali základy podnikavosti v Rozbehni sa! Academy**

*Dňa 29. novembra k nám zavítal tím Rozbehni sa!. Ten pre našich žiakov z radov druhákov a tretiakov zorganizoval poldenné Biznis fórum. Žiaci sa na prípadovej štúdii učili, ako rozbehnúť biznis nápady rýchlo a lacno.*



## **🚀 Od vymýšľania nápadu až k prvým objednávkam**

Žiaci vedení odborníkmi z praxe krok po kroku prechádzali procesom od vymyslenia nápadu, cez tvorbu biznis modelu, prieskum konkurencie, cenotvorbu, zákaznícky prieskum a testovací web. Všetky úlohy boli interaktívne rozpracované na prípadovej štúdii žiačky Zuzky, ktorá ako stredoškoláčka absolvovala Rozbehni sa! inkubátor s nápadom [Esencit](https://www.esencit.sk/), prenosnou aromaterapiou. Tej sa s našou pomocou podarilo otestovať životaschopnosť jej nápadu len za 75 hodín a 75€ priamych nákladov. Po spustení kampane napokon predala vyše 3000 kusov.

## **✅ Zlepšili sa postoje žiakov k podnikavosti**

Ešte predtým, než sa žiaci zahryzli do jednotlivých zadaní, dostali za úlohu subjektívne ohodnotiť svoje postoje k podnikaniu a tomu, či by vedeli, ako postupovať, ak by s prácou na nápade mali začať už dnes. Toto sebahodnotenie každý žiak absolvoval ešte raz po skončení vzdelávacieho podujatia. Zo sumárneho grafu je zrejmé, že žiaci svoje postoje k podnikaniu zlepšili a workshop im pomohol s motiváciou vyskúšať si rozbehnúť vlastný nápad. **Vedomosti a motivácia žiakov sa zvýšili o 67%.**



## **😍 Pozitívne reakcie na seba nenechali dlho čakať**

Naši žiaci udelili workshopu **priemernú známku 8,4 z 10** a vyzdvihli aj tieto prínosy:

* *„Vďaka workshopu viem, ako hľadať biznis nápady a ktorým nápadom sa mám ako začiatočník vyhnúť.“*
* *„Za jedno dopoludnie sme sa dokázali naučiť postup rozbiehania nápadov, ktorý iným ľuďom zaberie roky.“*
* *„Páčilo sa mi celé spracovanie prezentácie a skupinové cvičenia.“*
* *„Získal som nové znalosti a pochopil som, že začať podnikať nemusí byť také ťažké.“*

## **➡️ Ďalšie kroky**

Žiaci, ktorých idea podnikania zaujala, môžu vymyslieť vlastný nápad a ako jednotlivec či tím ho prihlásiť na online konzultáciu s Rozbehni sa! Počas nej dostane každý nápad cennú spätnú väzbu a tipy na prípadné vylepšenia. Následne dostane možnosť zapojiť sa do jarného akceleračného programu Rozbiehátor.



Viac o projekte nájdete na webe [www.rozbehnisa.sk](http://www.rozbehnisa.sk)

*(možnosť pripojiť galériu s ďalšími fotkami z podujatia)*